text: РЕШЕНИЕ НА СЪВЕТА
  от 16 юни 2014 година
  за изменение на Решение 1999/70/ЕО относно външните одитори на националните централни банки по отношение на външните одитори на Bank Ċentrali ta' Malta/Central Bank of Malta
  (2014/370/ЕС)
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Протокол (№ 4) за устава на Европейската система на централните банки и на Европейската централна банка, приложен към Договора за Европейския съюз и Договора за функционирането на Европейския съюз, и по-специално член 27.1 от него,
  като взе предвид Препоръка ЕЦБ/2014/20 на Европейската централна банка от 17 април 2014 г. до Съвета на Европейския съюз относно външните одитори на Central Bank of Malta (1),
  като има предвид, че:
  (1)
  Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
  (2)
  Мандатът на сегашните външни одитори на Bank Ċentrali ta' Malta/Central Bank of Malta изтече след одита за финансовата 2013 година. Поради това е необходимо да се назначат външни одитори за периода, започващ от финансовата 2014 година.
  (3)
  Bank Ċentrali ta' Malta/Central Bank of Malta избра PricewaterhouseCoopers за свои външни одитори за финансовите години 2014-2018.
  (4)
  Управителният съвет на ЕЦБ препоръча назначаването на PricewaterhouseCoopers за външни одитори на Bank Ċentrali ta' Malta/Central Bank of Malta за финансовите години 2014-2018.
  (5)
  Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено,
  ПРИЕ НАСТОЯЩОТО РЕШЕНИЕ:
  Член 1
  Член 1, параграф 15 от Решение 1999/70/ЕО се заменя със следното:
  „15. PricewaterhouseCoopers се одобряват за външни одитори на Bank Ċentrali ta' Malta/Central Bank of Malta за финансовите години 2014-2018“.
  Член 2
  Настоящото решение поражда действие в деня на нотифицирането му.
  Член 3
  Адресат на настоящото решение е Европейската централна банка.
  Съставено в Люксембург на 16 юни 2014 година.